CELEX: 62019TN0519
Language: sl
Date: 2019-07-22 00:00:00
Title: Zadeva T-519/19: Tožba, vložena 22. julija 2019 – Forte/Parlament

9.9.2019   
            
            
               SL
            
            
               Uradni list Evropske unije
            
            
               C 305/66
            
         
      Tožba, vložena 22. julija 2019 – Forte/Parlament
      (Zadeva T-519/19)
      (2019/C 305/76)
      Jezik postopka: italijanščina
      
         Stranki
      
      
         Tožeča stranka: Mario Forte (Neapelj, Italija) (zastopnika: C. Forte in G. Forte, odvetnika)
      
         Tožena stranka: Evropski parlament
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  primarno, razglasi ničnosti izpodbijanega akta;
               
            
                  —
               
               
                  primarno, razglasi ničnost vseh prejšnjih, poznejših ter z izpodbijanim aktom povezanih aktov, ki imajo pravne učinke v razmerju do tožeče stranke;
               
            
                  —
               
               
                  Evropskemu parlamentu naloži plačilo stroškov.
               
            
         Tožbeni razlogi in bistvene trditve
      
      Ta tožba je vložena zoper odločbo Evropskega parlamenta D(2019)20777, ki jo je podpisal Sune Hansen, vodja oddelka za plače in socialne pravice poslancev na direktoratu za finančne in socialne pravice generalnega direktorata Evropskega parlamenta za finance, in ki se nanaša na ponovni izračun pokojninskih pravic po 1. januarju 2019, ko je začel veljati sklep urada predsedstva poslanske zbornice št. 14/2018, ter na vračilo neupravičeno izplačanih zneskov.
      Tožbeni razlogi in bistvene trditve so podobni tistim, ki so bili navedeni v zadevah T-345/19, Santini/Parlament, T-347/19, Falqui/Parlament, in T-389/19, Coppo Gavazzi/Parlament.
      Tožeča stranka se sklicuje zlasti na nelogičnost obrazložitve izpodbijane odločbe, neobstoj presoje zakonitosti sklepa 14/2018 ob upoštevanju splošnih načel prava Evropske unije glede razumnosti, sorazmernosti, pravne varnosti, predvidljivosti in legitimnih pričakovanj ter varstva pridobljenih pravic, kršitev člena 6 Pogodbe EU, kršitev izvedbenih ukrepov v zvezi s Statutom poslancev Evropskega parlamenta, kršitev finančne uredbe, kršitev načel enakosti in prepovedi retroaktivne veljavnosti predpisov in kršitev načela dostopa do sodnega varstva.